ואיה: לדעת אאז"ל השמיט אהליבמה שהיתה נקראת בת צבען ולא היתה אלא בת ענה ורמז עליה בוי"ו ואח"כ פירש ואהליבמה (היא) בת ענה, לדעת רשב"ם כך היה שמו ואיה כמו ושתי ויזתא ופסי, ולדעת אחרים הוי"ו יתרה.
את הימים: אמרו שענינו פרדים, והקשה בושארט כי פרדים שמם ולא ימים, ואני אומר כי ידוע כי שני מיני פרדים יש, אמו סוס ואביו חמור, או אמו חמור ואביו סוס, והנה רוב הפרדים שמשתמשים בהם לרכיבה אמם סוס ואביהם חמור, והם הנקראים פרדים בכל המקרא. ואמנם הימים יתכן שהם אותם שאמם חמור ואביהם סוס, והנה ענה היה רועה חמורים, וקרה מקרה שאחת או יותר מחמוריו נזדווגו לסוס שמצאו בדרך וילדו ימים, והם הנקראים בל' רומי hinnus ובל' אשכנז maulesel, והפרד נקרא mulus ובל' אשכנז maulthier והיירונימוס וראז' פירשו חמין (thermae), ואנקלוס ואחריו בושארט וקלער' מפרשים מלשון אימים כלו' ענקים שבאו עליו וגבר עליהם ועשה לו שם בגבורתו, אך לפי זה אשר הנה היל"ל.
